কথায়, ভাবে, ভঙ্গিতে যেন উত্তরাধুনিক এক মহিলা তথাকথিত অচল সমাজকে তুড়ি মেরে নিজের লক্ষে স্থির রয়েছেন৷ আর কথার ফাঁকে ফাঁকে মিশিয়ে দিচ্ছেন লোকজীবনের গাঢ় রং৷ কোনও অস্পষ্টতা নেই, নেই জড়তা৷ অনন্যা এই সঙ্গীতশিল্পী, যিনি অনর্গল কথার চমত্&zwj;কারিত্বে বিহ্বল করে দিতে পারতেন যে কোনও শ্রোতার স্মৃতি, সত্তা ও বোধ, সেই প্রতিমা বড়ুয়া প্রসঙ্গে এই বই৷ তাঁর গানে যেন মাটির গন্ধ পাওয়া যেত, জঙ্গলের ছায়া, জলের ঝাপটাও তো৷ তাঁর ছড়িয়ে-ছিটিয়ে থাকা সাক্ষাত্&zwj;কার, জনপ্রিয় কিছু গান আর ভিন্ন গোত্রের একটি মুখবন্ধ ও গদ্য দিয়ে বইটির প্রকাশ৷ সঙ্গে জোড়া হয়েছে হাতি-খেদার কিছু গান যাতে গোয়ালপড়িয়া লোকসংস্কৃতি সম্পর্কে পাঠককে কিছুটা ধারণা দেওয়া যায়৷